Letak s uputama za ukidanje samoizolacije

Na temelju Odluke o privremenoj zabrani i ograničavanju prelaska preko graničnih prijelaza Republike Hrvatske koju je donio Stožer civilne zaštite, ovdje donosimo upute za postupanje s osobama kojima je Odlukom omogućen prijelaz granice, a vezano uz smanjenje rizika od unosa i širenja bolesti COVID-19.

* Putnike koji su prema Odluci dužni prikazati na ulasku u Hrvatsku negativan molekularni (PCR) ili brzi antigenski test (BAT) na SARS-CoV-2 koji je naveden na Zajedničkoj listi brzih antigenskih testova koje međusobno priznaju države članice Europske Unije, a koju objavljuje Europska komisija nalaz, ne stariji od 72 sata u slučaju PCR testa, odnosno 24 sati u slučaju BAT testa. Ako nemaju takav nalaz, granična će policija uvesti u digitalnu platformu za praćenje COVID-19 kao obveznike karantene (samoizolacije), uputiti da najkraćim putem idu do svog odredišta, na kojem će biti u karanteni do prispijeća negativnog nalaza, te dati informaciju o lokacijama i kontaktima za testiranje i e- mail adresi na koju mogu poslati nalaz testiranja ukoliko se žele testirati radi skraćenja karantene. Obveza karantene traje 7 dana ili do predočenja negativnog PCR ili BAT nalaza.
* Te osobe, ukoliko se žele testirati, trebaju se naručiti za PCR ili BAT testiranje prema mjestu boravka u karanteni i testirati se. Odlazak na testiranje je opravdano napuštanje doma/smještaja tijekom trajanja karantene. Putem do testiranja i nazad moraju nositi masku, dezinficirati ruke prije polaska te pridržavati se propisanih razmaka od ostalih osoba cijelo vrijeme izlaska iz doma/smještaja.
* Negativan PCR ili BAT nalaz osoba šalje na email adresu koju su dobili na letku od od granične policije i na temelju tog nalaza im policija u digitalnoj platformi ukida (deaktivira) obvezu samoizolacije.
* Ukoliko PCR ili BAT nalaz bude pozitivan na SARS-CoV-2 ili osoba tijekom karantene razvije simptome bolesti, osoba o nalazu ili simptomima bolesti obavještava telefonom izabranog liječnika (ili ako osoba nema izabranog liječnika u Hrvatskoj i nalazi se u unajmljenom smještaju – hotelu, privatnom smještaju, obavještava vlasnika/organizatora smještaja koji će osobi osigurati kontakt sa zdravstvenom službom – teritorijalno nadležnim epidemiologom i/ili nadležnom turističkom ambulantom).
* Ako iz nekog razloga osoba ne može uraditi PCR ili BAT test u roku od sedam dana, obvezna je pridržavati se karantene koja automatizmom ističe nakon sedam dana od dolaska u Hrvatsku.
* Za dokazivanje preboljenja COVID-19, testiranja ili cijepljenja prihvaća se EU digitalna COVID potvrda izdana sukladno Uredbi (EU) 2021/953.
* Osobe koje su preboljele COVID-19 unazad 180 dana izuzete su od obveze pribavljanja negativnog PCR ili BAT testa i karantene. Za dokazivanje preboljenja trebaju imati pozitivan nalaz PCR ili antigenskog testa koji je urađen unazad 180 dana, a stariji od 11 dana ili potvrdu o preboljenju izdanu od liječnika.
* Osobe koji primile dvije doze cjepiva koje se koristi u državama članicama EU (Pfizer - Comirnaty, Moderna - Spikevax, AstaZeneca - Vaxzevria, Gamaleya - Sputnik, Sinopharm - BBIBP-CorV, Novavax - Nuvaxovid) ili cjepiva koje je Svjetska zdravstvena organizacija odobrila za hitnu primjenu (Serum Institute of India - Covishield, Bharat Biotech - Covaxin, Sinovac - CoronaVac) ako je prošlo 14 dana od primitka druge doze cjepiva, a ne dulje od 270 dana ili predočenje potvrde ne starije od 270 dana o primitku jedne doze cjepiva koje se prima u jednoj dozi (Janssen/Johnson&Johnson) ako je prošlo 14 dana od primitka te jedne doze ili predočenje potvrde o primitku booster doze cjepiva.
* Osobe koje su preboljele bolesti COVID-19 i primile jedne doze cjepiva koje se koristi u državama članicama EU (Pfizer - Comirnaty, Moderna - Spikevax, AstaZeneca - Vaxzevria, Gamaleya - Sputnik, Sinopharm - BBIBP-CorV, Novavax - Nuvaxovid, Janssen/Johnson&Johnson) ili cjepiva za koja je Svjetska zdravstvena organizacija odobrila za hitnu primjenu (Serum Institute of India - Covishield, Bharat Biotech - Covaxin, Sinovac - CoronaVac) ako je prošlo 14 dana od primitka te jedne doze, a ne dulje od 270 dana.
* Djeca mlađa od dvanaest godina koja putuju u pratnji roditelja/skrbnika, izuzeta su od obveze predočenja negativnog rezultata testa i karantene, ako su roditelji/skrbnici negativni u PCR ili BAT testu, odnosno posjeduju potvrdu o cijepljenju ili preboljenu COVID-19.
* Putnici koji ulaze u Republiku Hrvatsku u svrhu tranzita, obvezni su napustiti područje Republike Hrvatske u roku od najviše 12 sati, računajući od vremena ulaska. Protekom 12 sati, automatski će im biti određena samoizolacija.

Hrvatski zavod za javno zdravstvo temeljem ''Odluke o privremenoj zabrani i ograničavanju prelaska preko graničnih prijelaza Republike Hrvatske'' može propisati strože uvjete ulaska za putnike koji dolaze iz pojedinih država. Popis država objavljuje se na internetskim stranicama Hrvatskog zavoda za javno zdravstvo: <https://www.hzjz.hr/sluzba-epidemiologija-zarazne-bolesti/koronavirus-najnovije-preporuke/#granice>

Zbog skraćivanja samoizolacije, negativan PCR ili BAT test potrebno je dostaviti na slijedeću mail adresu:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_